  Виталий Пронин Пичи Пурга гимназиысь историлы дышетӥсь Римма Александровна Владимирова Выль ар азьын республикамылы ӟеч кузьым лэсьтӥз. Со устоез луиз Приволжск округысь дышетӥсьёс пӧлын радъяськем конкурсын. Жюри нимысьтыз санэ басьтӥз визьнодасьёслэсь пиналъёслы чеберлыкез, пӧртэм осконэн, пӧртэм сямъёсын но йылолъёсын улӥсь калыкъёсты гажан мылкыд пыӵатыны быгатэмзэс.- Нылпиосын ӵош нимысьтыз сборник поттӥм, - шуэ Римма Александровна. - Отчы пыртӥм урам нимъёслэн кылдэмзылы, вашкала арбериослэн кутӥськемзылы сӥзем ужъёсты. Соосты дасян понна пиналъёсын трос бугыръяським пӧртэм литератураын, пумиськылӥм адямиосын. Сборнике ужъёсты нылпиос асьсэос гожтӥзы.Дышетӥсьлэсь но нылпиослэсь огъя ужзэс ик вылӥ дунъязы Приволжск округын. Ачиз Римма Александровна мынектэ: ӟеч кузьым сяна, эшшо тросгес уж шедьтӥ на, пе. Угось толэзь пумын со мыноз Москвае - кужымзэ мерталоз быдэс Россиысь дышетӥсьёс пӧлын - «За нравственный подвиг учителя» конкурсын.Элина КУМАЧЁВА. Теги: Адемкарымон ПичиПурга Школа  